Nyeste Skilderie af Kiøbenhavn, 1829-08-01
Den første Politiechef var Frederik Julius Kaas, Geheime-Stats og Justits Minister, Præsident i det danske Cancellie, Rid. af Elephanten etc. Ved Rescr. 22 Aug. 1815 blev hans Myndighed bestemt, Hs. Exc. skulde i denne Egenskab føre Præsidium i Politieretten, hvor han, for saavidt hans øvrige Embedsforretninger vilde tillade det, skulde indfinde sig for at paasee, at den blev holdt med behørig Værdighed, og pleiet med lovbefalet Orden og Hurtighed. Skulde han finde nogen Misbrug, herimod at indsnige sig, da burde han paaminde Retten, eller den paagieldende af dens Medlemmer, at samme afskaffes og rettes, men dersom denne Erindring maatte være forgiæves, skulde han desangaaende gjøre allerunderd. Indberetning til Hs. Majestæt. Jøvrigt skulde han ikke tage Deel i Sagernes Behandling eller Paakiendelse, men samme skal høre til de tilforordnede Assessorers Afgjørelse, og disse allene staae til Ansvar for Høiesteret, ligesom og Acterne allene udstedes i deres Navn. Fremdeles havde han ikke allene at overtage alle de Kjøbenhavns Bestyrelse vedkommende Forretninger, som hidtil havde paaligget Cancelliet, men endog at føre et nærmere og mere umiddelbart Tilsyn med alle Politiedirektøren underlagte Forretninger, end det der hidtil havde været Cancelliet paalagt. Politiedirectøren har altsaa i alle tvivlsomme Tilfælde at henvende sig til den saaledes beskikkede Chef for Kjøbenhavns Politievæsen, hvilken enten af egen Myndighed meddeler ham behørige Forholdsregler, eller, hvis det skulde være fornødent, forelægger Hs. Majestæt Sagen, ligesom og Politiets Chef flittigen haver at conferere med Politiedirektøren, ang, alle det udøvende Politie vedkommende Gjenstande. Chefens Befalinger og Reqvisitioner i Sager Kjøbenhavns Politievæsen betræffende skulle saavel af Politie-Directøren, som af enhver Anden i eller uden for Staden, efterkommes med al Lydighed og Nøiagtighed; ligesom og ethvert Collegium, Departement eller anden Autoritet i Danmark og Hertugdømmerne, til hvem han henvender sig, bør være ham behielpelig i hvad han til Politiets Fremme begierer. Forresten bliver Politie Directeurens Embeds Stilling uforandret, saaledes som den er bestemt ved Placat af 4 Apr. 1809, og de ellers hidtil gieldende Anordninger og Befalinger. Som Følge heraf skal Politiedirectøren, fremdeles som hidtil have den specielle Bestyrelse af hele Hovedstadens Politievæsen og beholder altsaa Sæde i alle de Directioner, Administrationer, og Kommissioner, hvoraf Politiedirectøren efter Anordningerne skal være Medlem. Ligeledes bliver Politierettens og dens Medlemmers Virkekreds aldeles den samme, som ved bemeldte Placat er bestemt, dog saaledes, at Assessorerne beholde den dem ved allerh. Rescr. 23 Apr. 1813 tilstaaede Myndighed til under de Sager, hver især behandler, at foranstalte Visitationer, og lade Personer afhente, samt at den Justitiarius tillagte Myndighed nu tilfalder Rettens første Assessor. - Hensigten med denne Anordning opgives i Coll. Tid. J. A. S. 529 at have været: at tilvejebringe større Enhed mellem den udøvende og dømmende Politie myndighed, hvortil det fandtes hensigtsmæssigt at begge, ved at underordnes en fælles Chef, sattes i nærmere indbyrdes Forhold; – tillige for at give Kjøbenhavns Politie forøget Kraft og Anseelse. Erfaring viste, at Forandring blev nødvendig. Kraften var bleven deelt, eller vel snarere overbragt fra det Embede, der især behøvede den, fra Politiedirectørens til en Ministers - Forandringen befaledes ved Rescr. af 5 Jan. 1820 (Coll. T. S. 63). Det blev ved samme bestemt, at Politiedirectøren skal være tillige Justitiarius i Politieretten, saaledes som det ved Forordn. af 5 Juli 1793 var befalet. J Betragtning af, at de Grunde, hvorpaa Bestemmelsen i Reser. af 22 Aug. 1815 vare byggede, for en Deel bortfaldt ved denne Forandring, og i Overeensstemmelse med Politie chefens Kaas's eget yttrede Ønske, blev han derfor fritaget for de Pligter, der, ifølge samme Rescript, havde paaligget ham som Præsident i Politieretten; ligesom og de ham ellers som Politiechef paalagte Forretninger bleve indskrænkede derhen, at han i denne Egenskab havde at føre det Overtilsyn med Politievæsenet i Kjøbenhavn, som forhen havde været det danske Cancellie paalagt, og det kun forsaavidt han efter de mødende Omstændigheder maatte finde, at Sagen ej kunde oppebie collegial Forhandling, da de Sager, som ikke ere af saadan Beskaffenhed blive, at foretage i benævnte Collegium.